Na temelju članka 40. i 67. Statuta Grada Koprivnice („Glasnik Grada Koprivnice“ broj 4/09., 1/12., 1/13. i 3/13. – pročišćeni tekst), Gradsko vijeće Grada Koprivnice na \_\_\_\_ sjednici održanoj \_\_\_\_\_\_\_\_ 2015. godine, donijelo je

**ODLUKU**

**o izmjenama Odluke o područjima i granicama mjesnih odbora**

**na području Grada Koprivnice**

Članak 1.

U Odluci o područjima i granicama mjesnih odbora na području Grada Koprivnice („Glasnik Grada Koprivnice“ broj 3/10. i 4/14.) u članku 4. točke VI. i VII. mijenjaju se i glase:

**„VI. MJESNI ODBOR LENIŠĆE**

1. Trg Ivana Pavla II.,
2. Ulica Ante Neimarevića,
3. Ulica Božene Loborec,
4. Ulica dr. Željka Selingera,
5. Trg Eugena Kumičića,
6. Ulica Franje Mraza,
7. Ulica Mije Šimeka,
8. Ulica Miroslava Krleže (do sjeverne granice k.č.br. 13568),
9. Ulica Tome Čikovića,
10. Ulica Vinka Vošickog,
11. Trg Zlate Bartl,
12. Ulica Zvonimira Goloba.

**VII. MJESNI ODBOR MIKLINOVEC**

1. Ulica Đure Sudete,
2. Ulica Fortunata Pintarića,
3. Ulica Gorana Vrbošića-Vrbe,
4. Ulica Ive Pevaleka,
5. Ulica Ivana Sabolića,
6. Ulica Milana Grafa,
7. Ulica Miklinovec,
8. Ulica Miroslava Krleže (od sjeverne granice k.č.br. 13568),
9. Ulica Nikole Selaka.“.

Članak 2.

Ova Odluka o izmjenama Odluke o područjima i granicama mjesnih odbora na području Grada Koprivnice stupa na snagu osmog dana od dana objave u „Glasniku Grada Koprivnice“.

**GRADSKO VIJEĆE  
GRADA KOPRIVNICE**

KLASA:  
URBROJ:

Koprivnica, PREDSJEDNIK:

Zoran Gošek, dipl.ing.

OBRAZLOŽENJE

Gradsko vijeće Grada Koprivnice na 10. sjednici održanoj 15.6.2010. godine donijelo je Odluku o područjima i granicama mjesnih odbora na području Grada Koprivnice te 25. srpnja 2014. godine Odluku o izmjenama Odluke o područjima i granicama mjesnih odbora na području Grada Koprivnice.

Statutom Grada Koprivnice propisano je da za preustroj osnovanih mjesnih odbora u smislu njihova teritorijalnog preustroja (promjena područja i granice) prijedlog može dati Vijeće mjesnog odbora uz obrazloženje opravdanosti preustroja. Isto tako propisano je da je Vijeće mjesnog odbora na koji se odnosi teritorijalna promjena dužno dati svoje mišljenje o navedenoj promjeni. Na temelju mišljenja gradonačelnika o opravdanosti i svrsishodnosti preustroja Gradsko vijeće donosi odluku o promjeni područja mjesnog odbora .

Vijeće MO Lenišće uputilo je Gradskom vijeću Grada Koprivnice zahtjev o izmjeni granice područja MO Lenišće na način da se u područje MO Lenišće uvrste ulice Zvonimira Goloba, Božene Loborec i Trg Ivana Pavla II. koje se nalaze u sastavu MO Miklinovec, kako bi područje MO Lenišće činilo zaokruženu cjelinu. U svezi navedenog prijedloga zaprimljeno je i očitovanje Vijeća MO Miklinovec u kojem je Vijeće MO Miklinovec suglasno sa promjenom granica na predloženi način budući da su navedene ulice prometno povezane sa Mjesnim odborom Lenišće.

U prilogu Odluke dostavlja se karta u digitalnom obliku na kojoj je ucrtana granica područja mjesnog odbora Lenišće te prijedlog nove granice.

Kako je i prema mišljenju gradonačelnice navedena promjena opravdana i svrsishodna predlaže se donošenje Odluke o izmjenama Odluke o područjima i granicama mjesnih odbora na području Grada Koprivnice kako je predloženo.

Nositelj izrade akta: Predlagatelj akta:

Upravni odjel za poslove Gradonačelnica

Gradskog vijeća i gradonačelnika

Pročelnica: Vesna Želježnjak, dipl.oec.

Dubravka Kardaš, dipl.iur.